hvor lenge etter ubeskyttet sex kan man ta angrepille? hvor mye koster ca en angrepille?
Det finnes to forskjellige typer nødprevensjon. Den ene heter Norlevo, og den kan teas inne 72 timer etter samleie. Effekten er bedre jo raskere du får tatt den etter samleie.
Den andre pillen heter EllaOne og kan taes innen 5 døgn etter samleie. EllaOne har sikrere effekt enn NorLevo, om samleiet har skjedd rundt eggløsningstidspunktet. Effekten er bedre jo raskere du får tatt den etter samleiet.
Nødprevensjon kjøpes reseptfritt på apoteket og koster mellom 200- 300 kr. Det er ingen aldersgrense på kjøp på apotek, men i butikker og på bensinstasjoner er det satt en 18-årsgrense på kjøp.
Noen helsestasjoner for ungdom har nødprevensjon. Du kan ta kontakt med helsestasjon for ungdom for å høre om det har gratis nødprevensjon til deg.